open-index/open-wikipedia-markdown huggingface dataset:
איגור איבנוביץ'

**איגור איבנוביץ**' (במונטנגרית: **Игор Ивановић**; נולד ב-9 בספטמבר 1990) הוא כדורגלן מונטנגרי המשחק בבודוצ'נוסט פודגוריצה בעמדת החלוץ.

## קריירה
איבנוביץ' התחיל את הקריירה שלו בזורה. לאחר שלא זכה לדקות משחק חתם בקום פודגוריצה. בקיץ  חתם באיסקרה דנילובגראד מהליגה השנייה. בינואר  חתם לליגת העל כאשר חתם ברודאר פלייבליה עימה זכה בגביע בסיום העונה הראשונה שלו. ב-14 ביולי 2011 ערך את הופעת הבכורה שלו בזירה האירופית בהפסד 3-0 נגד אוסטריה וינה. ב-10 בספטמבר 2011 הבקיע את שער הבכורה שלו בקריירה בניצחון 0-3 נגד מלאדוסט פודגוריצה. בינואר  עזב את מונטנגרו וחתם בOFK בלגרד הסרבית. בעונת  חזר לקדנציה שנייה ברודאר פלייבליה והיה בורג מרכזי באותה עונה אותה סיים עם 13 שערים ועם זכייה באליפות. בקיץ  חתם בזירה האזרית.

לזכותו של איבנוביץ' 3 הופעות במדי הנבחרת הצעירה של מונטנגרו.

## תארים
; רודאר
*הגביע המונטנגרי: 
*ליגת העל המונטנגרית: 

; סוטייסקה ניקשיץ'
*ליגת העל המונטנגרית: 
*הגביע המונטנגרי: 

; בודוצ'נוסט פודגוריצה
*ליגת העל המונטנגרית: , 
*הגביע המונטנגרי: 

## קישורים חיצוניים

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:פודגוריצה: כדורגלנים
קטגוריה:כדורגלני רודאר פלייבליה
קטגוריה:כדורגלני OFK בלגרד
קטגוריה:כדורגלני זירה
קטגוריה:כדורגלני סוטייסקה ניקשיץ'
קטגוריה:כדורגלני בודוצ'נוסט פודגוריצה
קטגוריה:כדורגלני בוניודקור טשקנט
קטגוריה:כדורגלני דצ'יץ'
קטגוריה:כדורגלני נבחרת מונטנגרו
קטגוריה:מונטנגרים שנולדו ב-1990
חמד גנאים

**חמד גנאים** (בערבית: **حمد غنايم**; תעתיק מדויק: **חמד ע'נאים**, נולד ב-8 ביולי 1987) הוא כדורגלן עבר ערבי-ישראלי אשר שיחק בעמדת הקשר ההתקפי .

## קריירה
גנאים התחיל את הקריירה שלו במחלקת הנוער של בני סכנין. בעונת  ערך את הופעת הבכורה שלו בקבוצה הבוגרת של המועדון, במשחק נגד מ.ס. אשדוד. בעונת  ירדה סכנין לליגה הלאומית ורוב שחקניה עזבו, לכן גנאים קיבל את ההזדמנות בהרכב. ב-19 באוגוסט 2006 הבקיע את שער הבכורה שלו בקריירה, בניצחון 0-2 נגד הפועל חיפה במסגרת גביע הטוטו, ובסיום העונה חזרה סכנין לליגת העל.

במחזור הראשון של עונת  הבקיע גנאים את שער הבכורה שלו בליגת העל, שהיה השער הראשון של סכנין לעונה זו, אחרי 47 שניות נגד מכבי חיפה, במשחק שהסתיים בניצחון 0-1. את העונה סיים גנאים עם חמישה שערים בליגה ושני שערים בגביע הטוטו. בעונה שלאחר מכן כבש שלושה שערי ליגה, ובעונת  שוב הבקיע חמישה שערי ליגה, כולל צמד ראשון בקריירה, בניצחון 0-2 נגד מכבי אחי נצרת. בשנתיים שלאחר מכן הבקיע שני שערי ליגה בכל עונה, ובעונות  ו- הבקיע שלושה שערי ליגה בכל עונה. בעונת  הבקיע רק שער אחד בגביע הטוטו, ולא כבש בליגת העל.

ב-21 ביולי 2016 עזב את בני סכנין לאחר 12 שנה, וחתם בשבאב אל-ח'ליל הפלסטינית.

ב-19 באוקטובר 2017 חזר לישראל וחתם בהפועל אכסאל מליגה א'. ב-1 באוקטובר 2018 חתם בהפועל כאוכב מליגה א'.

ב-16 ביולי 2019 גנאים חתם במ.ס. דבורייה.

בדצמבר , גנאים חתם במכבי טמרה. שנה לאחר מכן חתם בצעירי סכנין.

בקיץ  חתם בהפועל עראבה.

## קישורים חיצוניים

קטגוריה:כדורגלנים ערבים ישראלים
קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בני סכנין
קטגוריה:כדורגלני שבאב אל-ח'ליל
קטגוריה:כדורגלני הפועל אכסאל
קטגוריה:כדורגלני מכבי עירוני טמרה
קטגוריה:סח'נין: כדורגלנים
קטגוריה:ישראלים שנולדו ב-1987
קטגוריה:כדורגלנים ישראלים בליגת העל הפלסטינית
עדי נמני

**עדי נמני** (נולד ב-27 באוגוסט 1991) הוא כדורגלן ישראלי המשחק בעמדת המגן הימני.

## קריירה
נמני התחיל את הקריירה שלו במחלקת הנוער של מכבי נתניה, וב-6 בפברואר 2010 ערך את הופעת הבכורה שלו בקבוצה הבוגרת של המועדון, בתיקו 2-2 נגד מכבי פתח תקווה. בעונת  צורף לסגל הקבוע של הקבוצה הבוגרת, ורשם 15 הופעות בליגת העל, ובמקביל המשיך לשחק גם בקבוצת הנוער.

לאחר שהתחיל את עונת  בנתניה, בספטמבר  הושאל להפועל רעננה מהליגה הלאומית. ב-31 באוקטובר 2011 קיבל כרטיס אדום ראשון בקריירה בתיקו 0-0 נגד סקציה נס ציונה. ב-2 בדצמבר 2011 הבקיע את שער הבכורה שלו בקריירה, בניצחון 1–2 נגד מכבי באר שבע. נמני המשיך ברעננה גם בעונה שלאחר מכן, וב-17 במאי 2013 הבקיע במשחק העלייה של רעננה לליגת העל. לאחר שנתיים בהן היה מושאל, סיים נמני את חוזהו בנתניה וחתם על חוזה חדש ברעננה. בעונת 2015/2016 היה שותף להעפלתה של הקבוצה לפלייאוף העליון לראשונה בתולדותיה.

ב-31 במאי 2020, לאחר שלא הגיע לסיכום על תשלום שכרו עם בעלי הקבוצה, עזב נמני את הפועל רעננה.

ב-20 בינואר 2021, נמני חתם בהפועל רמת גן ב-2 באוגוסט 2021 חתם בהפועל ראשון לציון.. ב-12 ביוני 2022 חתם במ.ס. טירה.

ב-28 בספטמבר 2022, חתם נמני במכבי יבנה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קדימה-צורן: כדורגלנים
קטגוריה:כדורגלני מכבי נתניה
קטגוריה:כדורגלני הפועל רעננה
קטגוריה:כדורגלני הפועל רמת גן
קטגוריה:כדורגלני הפועל ראשון לציון
קטגוריה:כדורגלני מועדון ספורט טירה
קטגוריה:כדורגלני מכבי יבנה
קטגוריה:ישראלים שנולדו ב-1991
אגם הזפת

**אגם הזפת** (באנגלית: **Pitch Lake**) הוא אגם בעיר לה ברה (La Brea) שבדרום-מערב האי טרינידד בטרינידד וטובגו, שקרקעיתו מכוסה זפת. אגמים דומים קיימים בקליפורניה ובוונצואלה, ואגם הזפת בטרינידד הוא הגדול מביניהם. הזפת שבו משמשת להפקת אספלט.

שטחו של האגם כ-400 דונם, והוא מתמלא במים רק לאחר שיורדת כמות מספקת של גשם. בתקופות שבהן אין יורד גשם, רק מקצתו מכוסה במים. הזפת שבקרקעית האגם קשיחה יחסית, וניתן ללכת עליה, אף שניתן למצוא גם זפת נוזלית וטובענית, בדומה לזפת המצויה מתחת לפני השטח. עומק הזפת המרבי באגם מגיע ל-76 מטרים.

## היסטוריה

250px|ממוזער|שמאל|זפת באגם
האגם נוצר כתוצאה מטקטוניקת הלוחות, שגרמה לירידת הלוח הקריבי מתחת ללוח הדרום-אמריקאי. כתוצאה מכך, פרץ נפט ממעמקי האדמה אל פני הקרקע. המגע עם האוויר גרם להתפוגגות כמה מרכיבי הנפט, ומה שנותר הוא הזפת.

התושבים הילידים הציגו את האגם לוולטר ראלי בביקורו באי ב-1595, והוא השתמש בזפת לאיטום ספינותיו. בביקורו השני, ב-1617, הביא עמו מהזפת לבריטניה. כרייה ממוסדת ומשמעותית יותר החלה רק ב-1867, ולפי ההערכות נכרו עד כה כ-10 מיליון טונות. חברת לייק אספלט אוף טרינידד אנד טובגו, שנוסדה ב-1851 והולאמה ב-1978, מבצעת את הכרייה ואת הפקת האספלט. לאורך השנים שימש האספלט שהופק מהאגם לסלילת כבישים בלמעלה מ-50 מדינות, ובהן ארצות הברית, בריטניה, הודו, יפן, מצרים וסינגפור. על פי הערכות, נותרה באגם עוד כמות דומה של זפת, ובקצב הכרייה הנוכחי, היא יכולה להספיק לעוד 400 שנים.

ייחודו של האגם הפך אותו לאתר תיירות, ומדי שנה מבקרים בו כ-20 אלף תיירים. בעשור השני של המאה ה-21 הוקם בו מרכז מבקרים.

## החי והצומח
סביב האגם גדלים עצי קשיו, מנגו ועץ הלחם, ובמימיו ניתן למצוא צמחי מים כנימפאה וערידת הביצות. בין העופות הפוקדים את האגם נמנים מיני אנפתיים, שלדגיים, קוליבריים, חרטומניים ושלכים. בזפת עצמה חיים מיקרואורגניזמים.

## האגם במיתולוגיה המקומית
שתי אגדות של אינדיאנים בני ארוואק מייחסות את יצירת האגם לזעם האלים. לפי אגדה אחת, קליפאריה, בתו של צ'יף מקומי, ברחה לחיות עם אהובהּ, בן שבט אחר. אביה, קליסונה, הגיע בעקבותיה לכפר, חטף אותה בחזרה, והחזיר אותה לביתו כשהיא קשורה לסוס. האל המכונף פימלונטאס זעם על כך, קבר את כפרו של קליסונה מתחת לאדמה, וכיסה אותו בזפת. לפי האגדה השנייה, בני שבט שכבשו את האזור חגגו את ניצחונם בסעודה גדולה בה ניזונו מבשר קוליברים, שבנוצותיהם השתמשו כדי לקשט את עצמם. גם לפי אגדה זו, הטביע פימלונטאס את כפרם בזפת, וזאת משום שבחגיגתם זו שכחו שלפי המסורת, הקוליברים הם נשמות אבותיהם.

## קישורים חיצוניים

* אגם הזפת באתר החברה לפיתוח התיירות בטרינידד וטובגו
* אגם הזפת באתר אונסק"ו
* Carole Simm, The History of the Pitch Lake in Trinidad, USA Today 
* "Pitch Lake, Trinidad - The Largest Natural Deposit of Asphalt", Amusing Planet, 13 באוקטובר 2012
* 

קטגוריה:טרינידד וטובגו: גאוגרפיה
זפת
אוונס קאנגווה

**אוונס קאנגווה** (באנגלית: **Evans Kangwa**; נולד ב-9 באוקטובר 1992) הוא כדורגלן זמבי המשחק באבהא בעמדת החלוץ.

אחיו הוא הכדורגלן קינגס קאנגווה.

## קריירה
קאנגווה התחיל את הקריירה שלו בנקאנה. בעונת  עלה לקבוצה הבוגרת והבקיע 2 שערים בעונה זו כאשר הוא רק בן 16. בינואר  היה אמור להצטרף לווטפורד אך המהלך לא יצא לפועל. ב-3 ביולי 2014 הושאל להפועל רעננה. ב-13 בספטמבר 2014 ערך את הופעת הבכורה שלו ברעננה בניצחון 0:4 נגד הפועל פתח תקווה. ב-25 באוקטובר 2014 הבקיע את שער הבכורה שלו בניצחון 0:2 נגד מכבי חיפה. ב-1 בנובמבר 2014 הבקיע צמד בניצחון 1:2 נגד מ.ס. אשדוד. ב-29 ביולי 2016 חתם ל-4 שנים בגזיאנטספסור הטורקית תמורת 850 אלף יורו. ב-27 באוגוסט 2017 חתם בארסנל טולה הרוסית.

קאנגווה היה פעיל בנבחרת זמביה עד גיל 20, ונכלל בסגל הנבחרת הבוגרת לקראת גביע אפריקה לאומות 2012 בה זכתה נבחרתו לראשונה בתולדותיה.

## תארים
; נקאנה
*אליפות זמביה: 

; זמביה
*גביע אפריקה לאומות: 2012

## קישורים חיצוניים

קטגוריה:כדורגלנים זמבים
קטגוריה:חלוצי כדורגל זמבים
קטגוריה:כדורגלני הפועל רעננה
קטגוריה:כדורגלני גזיאנטפספור
קטגוריה:כדורגלני ארסנל טולה
קטגוריה:כדורגלני אבהא
קטגוריה:כדורגלנים זרים בישראל
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2015
קטגוריה:ספורטאים זמבים בישראל
קטגוריה:ספורטאים זרים בטורקיה
קטגוריה:ספורטאים זרים ברוסיה
קטגוריה:ספורטאים זרים בסין
קטגוריה:ספורטאים זרים בערב הסעודית
קטגוריה:ילידי 1994
אנתוני גארט ליסי

250px|ממוזער|שמאל|אנתוני גארט ליסי
**אנתוני גארט ליסי** (באנגלית: **Antony Garrett Lisi**; נולד ב-24 בינואר 1968), הוא פיזיקאי תאורטי אמריקאי וחובב ספורט אתגרי. עבודתו מתבצעת ללא תמיכה של גוף אקדמאי.

ליסי התפרסם בעיקר בעקבות "התאוריה הפשוטה להפליא של הכל", תאוריה מאחדת בין כל הכוחות והחלקיקים בחבורת לי מסוג E8. התאוריה לא שלמה ולא מקובלת על קהילת הפיזיקאים.

## ביוגרפיה
ליסי נולד בלוס אנג'לס וגדל בסן דייגו, קליפורניה, סיים את בית הספר "קייט" (דרומית לסנטה ברברה, קליפורניה) בשנת 1986. הוא למד לגלוש בסן דייגו, ליסי קיבל שני B.S. בהצטיינות יתרה בפיזיקה ובמתמטיקה מאוניברסיטת קליפורניה בלוס אנג'לס, בשנת 1991. ליסי קיבל תואר דוקטור בפיזיקה מאוניברסיטת קליפורניה, סן דייגו, בשנת 1999.
לאחר שליסי קיבל את הדוקטורט שלו, הוא עזב את האקדמיה ועבר למאווי (הוואי, ארצות הברית) והביע את חוסר שביעות הרצון שלו מהפיזיקה התאורטית הנהוגה באקדמיה. הוא ציין שאין ברצונו להתעסק עם תורת המיתרים, בגלל שהיא יותר מידי ספקולטיבית.

במאווי, ליסי התנדב לצוות בבית ספר סאדברי המקומי, וחלק את זמנו בין עבודה על המחקר שלו בפיזיקה ובגלישת גלים.

ליסי, לימד פיזיקה באוניברסיטת הוואי, מכללת מאווי. לאחר שנתיים במאווי, הוצעה לליסי קביעות במשרת הוראה במכללה המקומית, אך הוא דחה אותה, בטענה שהדבר יגזול ממנו זמן למחקר הפיזיקה שלו. במקביל, הוא הגיש בקשה למענק ממכון FQXi.

ב -31 ביולי 2006, ליסי זכה במענק מ- FQXi במטרה להמשיך לפתח את המחקר של איחוד כל הכוחות והחלקיקים. המענק אפשר ליסי להקדיש את מלוא תשומת לבו לפיזיקה. ב-9 ביוני 2007, ליסי הבין שהמבנה האלגברי שבנה לאחד את המודל הסטנדרטי של פיזיקת חלקיקים עם היחסות כללית תאם באופן חלקי את המבנה האלגברי של Lie E8.

ב-21 ביולי 2007, ליסי הוזמן על ידי לי סמולין לוועידת FQXi ברייקיאוויק, איסלנד. הוא השתתף בכמה אירועים אקדמאים בהם הביע את דעתו. באוקטובר 2007 פרסם מאמר בשם "התורה הפשוטה להפליא של הכל".

## קישורים חיצוניים

* 

* מהי תורת האיחוד E8 של ליסי והאם היא בכלל אפשרית?, באתר מכון דוידסון לחינוך מדעי, מכון ויצמן למדע

קטגוריה:פיזיקאים אמריקאים
קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:פיזיקה תאורטית
קטגוריה:גולשי גלים אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:אמריקאים שנולדו ב-1968
The New Reign

**The New Reign** (מאנגלית: **השלטון החדש**) הוא אלבום הבכורה של להקת הדת'קור האמריקאית בורן אוף אוסיריס. האלבום יצא לאור באוקטובר של שנת 2007. לאחר האלבום הגיטריסט מת'יו סי פאנטיילס עזב את הלהקה והצטרף ללהקת הדת'קור וייל אוף מאיה.

## רשימת שירים
כל השירים נכתבו והולחנו על ידי להקת בורן אוף אוסיריס.

## מבצעים
**בורן אוף אוסיריס**
*רוני סניזרו - שירה
*מת'יו סי פאנטיילס - גיטרה
*לי מקיני - גיטרה
*דייוויד רוצ'ה - גיטרה בס
*קמרון לוסש - תופים
*ג'ו בורס - סינתסייזר, קלידים

## קישורים חיצוניים

* האלבום באתר About.com
* האלבום באתר Blabbermouth

קטגוריה:אלבומי בכורה מ-2007
קטגוריה:אלבומי בורן אוף אוסיריס
בורן אוף אוסיריס

**בורן אוף אוסיריס** (באנגלית: **Born of Osiris**) היא להקת דת'קור אמריקאית משיקגו שבארצות הברית, שנוסדה בשנת 2003. הלהקה עברה שינויי שמות רבים עד שלבסוף התבסס השם "בורן אוף אוסיריס" - כלומר בנו של אוסיריס, אל מצרי קדום.

## היסטוריה
בתחילת דרכה הייתה הלהקה חלק מסצנת המטאלקור בשיקגו יחד עם להקות נוספות כגון וייל אוף מאיה, אושנו ועוד. לאחר מכן חתמה הלהקה על חוזה עם חברת התקליטים "Sumerian", והוציאה ארבעה אלבומים דרכה.
הלהקה ניגנה בפסטיבלים שונים ואף לקחה חלק בסיבוב ההופעות של להקת קניבל קורפס ולהקות דת' מטאל אחרות.
בשנת 2011 הלהקה פיטרה את הגיטריסט ג'ייסון ריצ'רדסון ללא התראה מוקדמת, שהצטרף מיד לאחר מכן ללהקת הדת'קור צ'לסי גרין.
הלהקה מציינת את משוגע, קניבל קורפס, סלייר ועוד כהשפעה המוזיקלית שלה.

## חברי הלהקה
**הרכב נוכחי**
*רוני סניזרו - שירה (2003 - היום)
*לי מקיני - גיטרה (2003 - היום)
*דייוויד רוצ'ה - גיטרה בס (2007 - היום)
*קמרון לוסש - תופים (2003 - היום)
*ג'ו בורס - סינתסייזר, קלידים (2003 - היום)

## דיסקוגרפיה
*(2007) The New Reign
*(2009) A Higher Place
*(2011) The Discovery
*(2013) Tomorrow We Die Alive
*  (2015) Soul Sphere

## קישורים חיצוניים

* 

* הלהקה בפייסבוק
* הלהקה באתר חברת התקליטים 

קטגוריה:להקות אמריקאיות
קטגוריה:שישיות מוזיקליות
שטיינמן

**שטיינמן** (גם **שטינמן**) הוא שם משפחה יהודי שפירושו בגרמנית הוא "איש אבן".

קטגוריה:שמות משפחה אשכנזיים
צבי שטיינמן

רבי **צבי שטיינמן** (1865- ה'תרכ"ה בערך, לבידובה, ליטא - ה' בשבט ה'תש"ז, 26 בינואר 1947, רחובות) היה רב רוסי וארץ ישראלי בתקופת היישוב, רבה של רחובות במשך עשרים שנה.

## קורות חיים
למד בישיבת וולוז'ין אצל הנצי"ב מוולוז'ין. לאחר נישואיו היה ר"מ בישיבה בסמרגון במשך עשר שנים, ואחר כך כיהן עשרים שנה כרב העיר ניז'ני נובגורוד ברוסיה.

עלה לארץ ישראל בסיועו ידידו הראי"ה קוק בשנת ה'תרפ"ה, 1925, וכיהן שנתיים כרבה של יבנאל. בשנת ה'תרפ"ז (1927) התמנה בתיווכו של הרב קוק לרבה של רחובות, וכיהן בה עשרים שנה עד לפטירתו.

בבחירות לאספת הנבחרים ביישוב העברי ב-1944 פעל למען תנועת המזרחי.

נכדו הוא לוחם הלח"י אברהם לרנר, שנפצע קשה מאוד במלחמת השחרור מפגז ירדני.

לפי עדותו של לוחם הלח"י אורי וינדמן, לאורך שנות המאבק בשלטון הבריטי הרב שטיינמן ואשתו הרבנית גיטל סייעו ללוחמי לח"י ברחובות בכך שאפשרו להם להסתיר מטעני חבלה וכלי נשק של הלוחמים מתחת למיטתה של הרבנית בחדרה.

נפטר בשנת ה'תש"ז, בגיל 82. בהלווייתו השתתפו הרבנים מלצר, אונטרמן, הרצוג, עוזיאל, סרנא, טולדנו וכץ.

הניח אחריו ארבע בנות ובן. חתנו (נישא לבתו סוניה) הרב צבי יהודה מלצר שכיהן עד אז כרבה של פרדס חנה, הוכתר על ידי הרב הרצוג בלוויה כיורש את מקומו ברבנות רחובות, וכיהן אחריו כרב העיר בתקופת קום המדינה. חתן אחר היה הרב אליהו חניאל (טוסקרן), מנהל בית הספר תחכמוני בעיר. חתן נוסף שימש כשוחט בליברפול. בן ובת נוספים נותרו ברוסיה.

הרב שטיינמן הותיר אחריו כתבים תורניים רבים. לאחר פטירתו שימשה דירתו כמשרד לרבנות רחובות ולמועצה הדתית המקומית.

## לקריאה נוספת
* "שטיינמאן, צבי", **אנציקלופדיה של הציונות הדתית**, כרך ה, ירושלים תשמ"ג, עמ' 752
* ישראל זיסל דבורץ (עורך), **תבונה** ,כרך ז, ירושלים תש"ז, עמ' צג

## קישורים חיצוניים
* 
*נפטר רבה של רחובות: ר' צבי שטיינמן, הבוקר, 27 בינואר 1947, עמ' 4
*ב.ד.ה. ואברהם בר-אורין, הרב ר"צ שטיינמן ז"ל: שבעה לפטירתו, הצופה, 3 בפברואר 1947, עמ' 3
*הרב צבי שטיינמן זצ"ל - רב המושבה (תרפ"ח-תש"ז) באתר המועצה הדתית ברחובות

## הערות שוליים

קטגוריה:רבנים רוסים
קטגוריה:ראשי ישיבה ליטאים במזרח אירופה
קטגוריה:רבנים ביישוב
קטגוריה:רחובות: רבנים ראשיים
קטגוריה:בוגרי ישיבת וולוז'ין
קטגוריה:אנשי העלייה הרביעית
קטגוריה:אישים הקבורים ברחובות
קטגוריה:ארץ-ישראלים שנולדו ב-1865
קטגוריה:ארץ-ישראלים שנפטרו ב-1947
The Inexorable

**The Inexorable** (מאנגלית: **הָקֵשוּחִים**) הוא האלבום השלישי של להקת הבלאקנד דת' מטאל האמריקאית אנג'לקורפס. האלבום יצא לאור בשנת 1999, והוא האלבום האחרון של הלהקה לפני שהתפרקה ועד האיחוד בשנת 2006.

## רשימת שירים
כל השירים נכתבו והולחנו על ידי להקת אנג'לקורפס.

## מבצעים
**אנג'לקורפס**
*פטה הלמקמפ - שירה, גיטרה בס
*ג'נה פלוביקי - גיטרה
*טוני לאורנו - תופים

## קישורים חיצוניים

* האלבום באתר Encyclopaedia Metallum

קטגוריה:אלבומי אנג'לקורפס
איגוד העיתונאים הזרים בהוליווד

**איגוד העיתונאים הזרים בהוליווד** (באנגלית: The **Hollywood Foreign Press Association**; בראשי תיבות: **HFPA**) הוא ארגון ללא מטרות-רווח של עיתונאים וצלמים שנוסד בשנת 1943 אשר נוהג לדווח על תעשיית הבידור בארצות הברית באמצעות אמצעי תקשורת שונים (רדיו, טלוויזיה, עיתונות וכו'). בארגון חברים כתשעים חברים מכחמישים וחמש מדינות עם יותר מרבע מיליארד עוקבים. האיגוד ידוע בחלוקת פרסי גלובוס הזהב, פרס לאישים שונים בתחום הקולנוע והטלוויזיה בארצות הברית מדי חודש ינואר.

## היסטוריה
הארגון נוסד בשנת 1943, על ידי עיתונאים זרים מלוס אנג'לס אשר רצו הפצה מאורגנת של חדשות הקולנוע בהוליווד לעבר כלל העולם. כעבור שנה מייסוד הארגון, החלה חלוקת פרסי גלובוס הזהב. אשר בטקס זה חולקו הפרסים כמגילה. מהשנה שלאחר מכן החלה המסורת שהודעת הזוכים בטקס תבוא בעטיפה של סרט צילום.

בשנת 1950, חילוקי דעות בין חברי הארגון גרמו לפילוג פנימי וכתוצאה מכך הארגון פוצל לשני ארגונים שונים – איגוד הכתבים הזרים בהוליווד ואיגוד נציגי התקשורת הזרה בהוליווד. ההפרדה הסתיימה ושני הארגונים התאחדו בשנת 1955 תחת הכותרת הקולקטיבית "איגוד העיתונאים הזרים בהוליווד"

באותה השנה, החלה חלוקת פרסי גלובוס הזהב גם בקטגוריות של טלוויזיה.

בשנת 2021 חשף העיתון לוס אנג'לס טיימס את חוסר גיוון האתני של איגוד העיתונאים הזרים בהוליווד. בעקבות כך החרימו את האיגוד חברות כמו נטפליקס, פריים וידאו ווורנר מדיה, שחקני קולנוע כמו טום קרוז וסקרלט ג'והנסון וכו', בעקבות זאת החליטה חברת NBC לא לשדר את טקס פרס גלובוס הזהב בשנת 2022.

## חברות בארגון
פגישות חברי הארגון נערכות אחת לחודש, והדירקטורים ומחזיקי המשרות נבחרים פעם בשנה. בכל שנה יכולים להתקבל עד חמישה עיתונאים חדשים לארגון. כדי לשמור על מעמד "פעיל", כל חבר חייב להיות מוכר כיום על ידי איגוד הקולנוע של ארצות הברית ולהגיש מדי שנה קטעים מעבודתם השוטפת בשביל לחדש את מעמד הפעילות שלהם (במקרה שחבר בארגון אינו מוכיח את מעמדו, הוא יוגדר כ"שותף בארגון" ולא תהיה לו זכות הצבעה).

הדרישות לחברות פעילה כוללות מגורים בדרום קליפורניה ומינימום של ארבעה מאמרים שפורסמו בשנה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קולנוע בארצות הברית
קטגוריה:ארצות הברית: ארגונים
קטגוריה:פרס גלובוס הזהב
קטגוריה:איגודי מבקרי קולנוע אמריקאיים
קטגוריה:איגודים עיתונאיים
פיזור ברילואן

**פיזור ברילואן**, קרוי על שם לאון ברילואן, הוא שם כללי לתיאור אינטראקציה בין גלי אור לגלי קול. נהוג להפריד בין פיזור ברילואן ספונטני, בו אין השפעה על גל הקול כתוצאה מגל האור, לבין פיזור ברילואן מאולץ (או בקיצור SBS: ראשי תיבות של Stimulated Brillouin Scattering) בו גלי האור יכולים לחזק/להחליש את גל הקול. בפיזור ברילואן מאולץ, גלי האור המתפזרים משפיעים על חוזק גלי הקול אשר מצידם משפיעים על עוצמת גלי האור המתפזרים, תופעה חשובה  באופטיקה לא ליניארית.

התוצאה של האינטראקציה בין גלי האור לבין החומר היא שחלק מהאור משנה את כיוונו ולרוב גם את התדר שלו.

## פיזור ברילואן ספונטני
כאשר אור נע מאזור עם מקדם שבירה נמוך לגבוה או ההפך, חלק מהעוצמה מוחזרת. לדוגמה, עבור שינוי לא רציף במקדם השבירה (לדוגמה, כשאור מגיע מאוויר לחלון זכוכית או למים) כמות ההחזרה ניתנת לתיאור על ידי חוקי פרנל. לרוב, כאשר מגדילים צפיפות של חומר מסוים מקדם השבירה שלו גדל. באופן כמותי, קשר זה בין גלי קול לשינוי צפיפות בחומר ולשינוי מקדם שבירה ניתן לביטוי בנוסחה:

\Delta \varepsilon = \Delta (n^2) = \gamma_e \frac{\Delta \rho}{\rho_0}  

כאשר  \Delta\varepsilon  המקדם הדיאלקטרי של החומר, \rho_0  הצפיפות של החומר,  \Delta \rho  השינויים בצפיפות כתוצאה מגל הקול, ו- \gamma_e נקרא מקדם האלקטרוסטריקציה  של החומר.

כאשר אור עובר בתווך בו נע  גל קול, מכל חלק שבו מקדם השבירה משתנה חלק מהאור יכול לחוות החזרה, ועבור אורכי גל ספציפיים, ההחזרות יכולות לעבור התאבכות בונה. על ידי שליטה בחוזק גל הקול ניתן להשפיע על עוצמת האור המתפזר, דבר המשמש במאפננים אקוסטו-אופטיים. כמו כן, משום שתהליך הפיזור הזה קורה במערכת שנעה, אפקט דופלר מסחי את תדר האור המפוזר. אם התדר של גל האור היה  \omega  ותדר גל הקול היה \Omega, האור המתפזר יכול להיות בתדר  \omega - \Omega ("הסחת סטוקס") או בתדר  \omega + \Omega ("הסחת אנטי-סטוקס"). משום שהתדרים האקוסטיים נמוכים ב-5 סדרי גודל לפחות מהתדר אופטי, ההסחה הזו אינה משמעותית לרוב היישומים.

## פיזור ברילואן מאולץ
כאשר דיפול חווה גרדיאנט בשדה החשמלי, פועל עליו כוח נטו. משמעות עובדה זו היא שכאשר קיים גרדיאנט עוצמה בחומר, הדיפולים שמרכיבים את החומר מרגישים כוח שיכול לשנות את הלחץ בחומר. כמו כן, כאשר בחומר קיימים שני גלי אור בתדרים מאוד קרובים  \omega  ו-  \omega-\Omega  (כאשר  \Omega \ll \omega ) הקרבה בתדר יכולה לגרום לפעימות, כלומר נוצר גרדיאנט מרחבי בשדה החשמלי שמשתנה בזמן בצורה מחזורית. דבר זה גורם לשינויי צפיפות בחומר בצורה מחזורית, דבר היוצר גל קול. בהמשך, גל קול זה יכול לגרום לאנרגיה לעבור מהאור בתדר האחד לאור בתדר השני על ידי אותו תהליך שתואר בפיזור ברילואן ספונטני. תופעה זו יכולה לחזק עוד יותר גל הקול, וכך במשוב חיובי לגרום לכל האור לעבור הסחת כיוון ותדר.

## ההבדל בין פיזור ברילואן לפיזור ריילי
פיזור ריילי יכול להיחשב גם כנגרם משינויים בצפיפות, הרכב וסידור של המולקולות וכתוצאה מכך של מקדם השבירה, בנפחים קטנים (במיוחד בגזים ונוזלים). ההבדל הוא שפיזור ריילי נחשב כאקראי וללא תלות בשינויים תרמיים, בניגוד לפיזור ברילואן שהוא הפרעה מחזורית.

## ראו גם
* אופטיקה לא ליניארית

## לקריאה נוספת

* Robert W. Boyd, Nonlinear optics, Second edition, Academic press, (2003)


## קישורים חיצוניים
Brillouin scattering in the *Encyclopedia of Laser Physics and Technology*

קטגוריה:פיזורים
מוחמד זבידאת

**מוחמד זבידאת** (בערבית: **محمد زبيدات**; נולד ב-15 בנובמבר 1991) הוא כדורגלן ערבי-ישראלי המשחק בעמדת המגן הימני בהפועל איחוד בני סמיע.

## קריירה
זבידאת החל לשחק כדורגל במחלקת הנוער של בני סכנין, וב-1 באוגוסט 2009 ערך את הופעת הבכורה שלו בקבוצה הבוגרת, בהפסד 2–3 למכבי תל אביב במסגרת גביע הטוטו. ב-22 באוגוסט 2010 ערך את הופעת הבכורה שלו בליגת העל, בהפסד 1–3 למכבי תל אביב. עונה לאחר מכן רשם הופעה אחת בגביע הטוטו והופעה אחת בגביע המדינה, אך עקב פציעה נעדר ברוב שלבי העונה. בעונת 2011/2012 הצטרף לסגל הקבוצה הבוגרת באופן קבוע ורשם 13 הופעות בליגה. בסך הכל ערך זבידאת 102 הופעות במדי בני סכנין בליגת העל.

ב-20 באוגוסט 2018 חתם במכבי נתניה לעונה אחת, עם אופציה לעונה נוספת.

ב-21 ביולי 2020 חתם לעונה אחת בהפועל רמת גן בליגה הלאומית.

ב-3 במרץ 2021, חתם זבידאת בשמשון כפר קאסם מליגה א'.

ב-3 באוגוסט 2022 חתם בהפועל כאוכב.

ב-4 בינואר 2024 חתם במכבי טמרה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:סח'נין: כדורגלנים
קטגוריה:כדורגלני בני סכנין
קטגוריה:כדורגלני מכבי נתניה
קטגוריה:כדורגלני הפועל רמת גן
קטגוריה:כדורגלני הפועל אכסאל
קטגוריה:כדורגלני מכבי טמרה
קטגוריה:כדורגלנים ערבים ישראלים
קטגוריה:ישראלים שנולדו ב-1991
עלאא אבו סאלח

**עלאא אבו סאלח** (בערבית: **علاء أبو صالح**; נולד ב-25 ביוני 1987) הוא כדורגלן ערבי-ישראלי, המשחק בעמדת הבלם. אבו סאלח הוא קרוב משפחה של הכדורגלן חוסאם אבו סאלח.
בעל תואר ראשון מהקריה האקדמית אונו.

## קריירה
אבו סאלח החל את הקריירה שלו במחלקת הנוער של בני סכנין. ב-13 בדצמבר 2005 ערך את הופעת הבכורה שלו בקבוצה הבוגרת של המועדון, בהפסד 3–4 למ.ס. אשדוד במסגרת גביע הטוטו. במחזור האחרון של עונת  ערך את הופעת הבכורה שלו בליגת העל, במשחק מול מכבי חיפה שהסתיים בתיקו 2-2. בעונת  החל להתאמן עם הקבוצה הבוגרת באופן קבוע, וב-30 בדצמבר 2006 הבקיע את שער הבכורה שלו בקריירה, בניצחון 3–0 נגד הפועל נצרת עילית.

בעונת  רשם 14 הופעות בליגה, רובן כמחליף, ובעונה שלאחר מכן שותף ב-13 משחקים. בעונת  תפס מקום בהרכב הפותח של המועדון ורשם 25 הופעות, ובעונת  רשם 31 הופעות, וגם הבקיע את שער הבכורה שלו בליגת העל, בהפסד 1–3 למכבי נתניה. בפברואר  התגלו סדק ושני נקעים בקרסולו, והוא נדרש לתקופת החלמה ארוכה.

ביולי  חתם אבו סאלח בקבוצת שבאב אל-ח'ליל מליגת העל הפלסטינית, ובעקבות כך זומן לנבחרת פלסטין וערך את הופעת הבכורה שלו ב-6 בספטמבר 2016 בתיקו 1-1 נגד .

ב-10 ביולי 2017 חזר לקנדציה שנייה בבני סכנין, וחתם לעונה אחת עם אופציה לעונה נוספת.

ב-22 ביוני 2018 חתם בהפועל אכסאל מהליגה הלאומית.

## קישורים חיצוניים

* 

## הערות שוליים

קטגוריה:ישראלים שנולדו ב-1987
קטגוריה:כדורגלנים פלסטינים
קטגוריה:כדורגלנים ישראלים
קטגוריה:בלמי כדורגל פלסטינים
קטגוריה:בלמי כדורגל ישראלים
קטגוריה:כדורגלני בני סכנין
קטגוריה:כדורגלני שבאב אל-ח'ליל
קטגוריה:כדורגלני הפועל אכסאל
קטגוריה:כדורגלני נבחרת פלסטין
קטגוריה:סח'נין: כדורגלנים
קטגוריה:כדורגלנים ערבים ישראלים
קטגוריה:בוגרי הקריה האקדמית אונו
קטגוריה:כדורגלנים ישראלים בליגת העל הפלסטינית
אינגה

קטגוריה:שמות פרטיים לנשים
קטגוריה:שמות פרטיים תאופורים
בית החולים מאונט סיני

**בית החולים מאונט סיני** (הר סיני; באנגלית: **Mount Sinai Hospital**) במנהטן, הוא בית חולים אוניברסיטאי מהגדולים והוותיקים ביותר בארצות הברית.

בית החולים נוסד בשנת 1852, בשם "בית החולים היהודי". הוא ממוקם על גבולו המזרחי של הסנטרל פארק, על השדרה החמישית ברובע מנהטן שבעיר ניו יורק. בפועל כולל בית החולים קמפוסים במספר מקומות במטרופולין ניו יורק.

בבית החולים התמחו והשתלמו רופאים ישראלים רבים. בשנים 1987-1986 הושאל פרופ' נרי לאופר מהמרכז הרפואי הדסה בירושלים לשם הקמת תוכנית להפריה חוץ-גופית בבית החולים.

## לקריאה נוספת

## קישורים חיצוניים

* 
* על ההיסטוריה של בית החולים מאונט סיני באתר בית החולים 

קטגוריה:מנהטן: מבנים
קטגוריה:השדרה החמישית
קטגוריה:ארצות הברית: בתי חולים יהודיים
קטגוריה:ניו יורק: בתי חולים
המכונית

**המכונית** (באנגלית: **The Car**) הוא מותחן משנת 1977, שבוים על ידי הבמאי אליוט סילברסטיין, בכיכובם של ג'יימס ברולין, קת'לין לויד, ג'ון מארלי ורוני קוקס. הסרט מתמקד במכונית מסתורית שרוצחת תושבי עיירה קטנה.

## עלילה
הסרט מתרחש בגרסה הבדיונית של העיר יוטה שבארצות הברית. הסרט נפתח כאשר שני רוכבי אופניים רוכבים בקניון, ומכונית שחורה מסתורית נוסעת בעקבותיהם. כשהם מגיעים לגשר, המכונית מתנגשת בשניהם מאחור ומעיפה אותם מהגשר, דבר שהורג אותם מיד.

השריף המקומי אוורט פק (ג'ון מארלי) מגיע לחקור את המקרה הראשון בסדרת רציחות פגע וברח, שככל הנראה נגרמו על ידי אותה המכונית המשופצת וחסרת לוחית הרישוי, דבר שמקשה על הזיהוי. השריף מוצא כיוון לאיתור המכונית כאשר הוא מקבל את עדותו של עמוס קלימנס (אר. ג'יי. ארמסטרונג) לאחר שהמכונית דורסת קורבן נוסף. לאחר שהמכונית מחסלת את השריף שהופך לקורבן הרביעי שלה, החקירה מגיעה לאחריותו של השריף וייד פרנט (ג'יימס ברולין), במטרה שיעצור את הרציחות. במהלך החקירה, עד ראייה נוסף טוען שאין במכונית נהג.

למרות שהשריף וייד מציב מחסום משטרתי סביב האזור, המכונית נכנסת לעיירה ותוקפת את תזמורת בית הספר בזמן שהיא עסוקה בחזרות לקראת המופע המקומי. המכונית רודפת אחרי המורים והתלמידים, וביניהם החברה של וייד – לאורן (קת'לין לויד). המכונית רודפת אחריהם אל תוך בית קברות. למרות שלאורן מתגרה בנהג המסתורי שעדיין לא נראה, המכונית לא נכנסת לשטח בית הקברות. המכונית משמידה שער לבנים ונוסעת. המשטרה רודפת אחרי המכונית בכביש המהיר במדבר עד שהמכונית תוקפת אותם, משמידה מספר רכבים ורוצחת חמישה מהשוטרים האחרים. וייד מתעמת עם המכונית ונדהם לגלות שאף אחת מהיריות שפגעו במכונית לא הסבו לה שום נזק. לאחר שהוא מנסה לפתוח את הדלת ומגלה שלדלתות אין ידיות, וייד נפצע והמכונית נמלטת.

המרדף אחר המכונית הופך לאישי לאחר שהיא רוצחת את לאורן באמצעות נהיגה ישירות דרך הבית שלה בזמן שהיא מדברת עם וייד בטלפון.
השותף של וייד, לוק ג'ונסון (רוני קוקס), מעלה תאוריה שלפיה המכונית נקמה בלאורן על כך שהתגרתה בה בבית הקברות. וייד מכין תוכנית לעצירת המכונית על ידי השמדתה בעזרת פיצוץ מבוקר בקניונים שבמדבר שמחוץ לעיירה. לאחר שהוא מגלה את המכונית אורבת לו בחניה שלו, הוא נאלץ להוציא את התוכנית לפועל במהירות האפשרית. המכונית רודפת אחריו אל תוך הקניון בו הכינו את המלכודת, והעימות האחרון עם המכונית מסתיים כאשר לאחר הפיצוץ נראית דמות שד בתוך העשן והאש שלאחר הפיצוץ, דבר שמזעזע את השוטרים.

בסצנה האחרונה בסרט וייד מסרב להאמין במה שראה, למרות שג'ונסון מתעקש על אמיתיות המקרה. הסרט מסתיים כאשר המכונית נוסעת ברחובות לוס אנג'לס, בלתי פגועה לחלוטין.

## שחקנים ראשיים
* ג'יימס ברולין – קפטן וייד פרנט
* קת'לין לויד – לורן האמפריס
* ג'ון מארלי – שריף אוורט פק
* אר. ג'יי. ארמסטרונג – עמוס קלימנס
* ג'ון רובינשטיין – ג'ון מוריס
* רוני קוקס – השוטר לוק ג'ונסון
* מלודי תומאס סקוט – סוזי פולברוק
* קייל ריצ'רדס – דבי פרנט
* קים ריצ'רדס – לין מארי פרנט

## קישורים חיצוניים

קטגוריה:סרטי 1997
קטגוריה:סרטי אימה מ-1977
קטגוריה:סרטי אימה אמריקאיים
קטגוריה:סרטי אולפני יוניברסל
קטגוריה:סרטי אימה על-טבעיים אמריקאיים
קטגוריה:סרטי מתח על-טבעיים אמריקאיים
דיוגו קאצ'ובה

**דיוגו קאצ'ובה** (בפורטוגזית: **Diogo Kachuba**; נולד ב-16 בפברואר 1990) הוא כדורגלן ברזילאי המשחק בעמדת הקשר בדפורטיבו סן פדרו.

## קריירה
קאצ'ובה התחיל את הקריירה שלו בסנטקרוזנסה מהליגות הנמוכות של ברזיל. ב-1 ביוני 2011 חתם בקריסיומה מהליגה השנייה. הוא עבר גם באמריקנו, אמריקה פוטבול קלוב (נאטאל) וגרמיו קטנדוונסה דה פוטבול אך לא זכה לדקות משחק רבות.

בינואר  החליט לנסות את מזלו מעבר לים כאשר חתם בהפועל ירושלים. ב-20 בינואר 2014 ערך את הופעת הבכורה שלו בירושלים בהפסד 2-1 להכח עמידר רמת גן. לאחר שעזר לקבוצה במאבקי הירידה, נשאר במועדון גם בסיום העונה. ב-19 באוגוסט 2014 הבקיע את שער הבכורה שלו בישראל בהפסד 5-2 להפועל ראשון לציון במסגרת גביע הטוטו. את שער הבכורה שלו בליגה הבקיע בתיקו 1-1 נגד מכבי אחי נצרת. ב-10 בנובמבר 2014 הבקיע צמד בניצחון 2-4 נגד עירוני טבריה.

בינואר  חתם בבני סכנין מליגת העל עד לסיום העונה עם אופציה לשנתיים. ב-7 בפברואר 2015 ערך את הופעת הבכורה שלו בליגת העל בהפסד 2-0 נגד מכבי פתח תקווה. ב-11 באפריל 2015 הבקיע את שני שערי הבכורה שלו ואף בישל את השער השלישי בניצחון 2-3 נגד הפועל כפר סבא.

ב-29 ביוני 2016 חתם בהפועל כפר סבא לעונה אחת. באוגוסט  חתם בהפועל בני לוד.

את עונת  פתח כשחקן חופשי, וב-4 בינואר 2019 חתם באורואה מליגת העל הבוליביאנית.

ב-21 בספטמבר 2020, קאצ'ובה חתם בדפורטיבו סן פדרו מליגת העל הגואטמלית.

## קישורים חיצוניים

קטגוריה:קשרי כדורגל ברזילאים
קטגוריה:כדורגלנים ברזילאים
קטגוריה:כדורגלני קריסיומה
קטגוריה:כדורגלני הפועל ירושלים
קטגוריה:כדורגלני בני סכנין
קטגוריה:כדורגלני הפועל כפר סבא
קטגוריה:כדורגלני הפועל בני לוד
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ספורטאים זרים בבוליביה
קטגוריה:ספורטאים זרים בגואטמלה
קטגוריה:ברזילאים שנולדו ב-1990
Ring Off

**Ring Off** הוא שיר של הזמרת האמריקאית ביונסה ממהדורת הפלטיניום של אלבומה החמישי, Beyonce. השיר יצא כסינגל השלישי מן המהדורה בתאריך ה-28 בנובמבר 2014. השיר נכתב על ידי ביונסה, מייק קארן, ויליאם לובן-בין ורבים אחרים. השיר הופר על ידי ביונסה נואלס, מייק קארן, קוק קלאסיקס ועוד. זהו שיר מסוג רגאיי ובלדה עם קצב דאנסהול קל. השיר מדבר על סוף הנישואין בין הוריה של ביונסה.

עם שחוררו של השיר, עוד לפני שיצא כסינגל, השיר קיבל שבחים חיוביים בעיקר ממבקרי מוזיקה, שטענו כי זהו אחד מהשירים הכי אישיים שהוציאה ביונסה אי פעם. זהו השיר היחיד באלבום שלא הפיקו לו וידאו קליפ. השיר לא נחל הצלחה רבה כסינגל אך הצליח להיכנס לכמה מצעדים ברחבי העולם. השיר לא הצליח להגיע למצעד הבילבורד הוט 100, אך הגיע למקום החמישי במצעד ה-Bubbling Under Hot 100 של הבילבורד.

## מיקומי שיא

## קישורים חיצוניים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי היט-בוי
קטגוריה:שירים שנכתבו על ידי מייק דין
קטגוריה:שירים שהופקו על ידי ביונסה
קטגוריה:שירים שהופקו על ידי היט-בוי
קטגוריה:שירים על נישואים
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
עגור הכתם

**עגור הכתם** (שם מדעי: *Grus monacha*) הוא מין של עגור קטן יחסית מהסוג *[[Grus]]*.
## מאפיינים
ראשו וחלקו העליון של הצוואר לבנים, גופו כהה וסביב עיניו יש עור חשוף בצבע אדום. זהו אחד מהמינים הקטנים ביותר של העגורים, גובהו כמטר, משקלו כ-3.7 ק"ג ומוטת כנפיו כ-160 עד 180 ס"מ. הנקבה גדולה מהזכר. 

אזורי הרבייה של עגור הכתם נפרשים על פני דרום-מרכז ודרום-מזרח סיביר, וייתכן שהוא מתרבה גם במונגוליה. מקום קינונם של עגורי הכתם נותר עלום עד שנת 1974, בגלל בידודן של הביצות בהן הם מקננים. כ-80% מאוכלוסייתו של העגור חורפת באיזומי שבדרום יפן, והשאר חורפת בקוריאה הדרומית ובסין.

בתי הגידול המועדפים על עגור הכתם בעונת הרבייה הם ביצות או ביצות מיוערות, ומחוץ לעונת הרבייה - ערבות פתוחות או מיוערות. העגור ניזון מחרקים, דו-חיים וצמחי מים כמו קני שורש, זרעים ודגנים. הוא מוצא את מזונו על ידי חיטוט באדמה בעזרת מקורו.

עגור הכתם משמיע קריאה גבוהה וחזקה, שדומה לקריאותיהם של המינים האחרים מהסוג *[[Grus]]*. 

עגורי הכתם הם מונוגמיים. החיזור מתבצע בעזרת השמעת קריאות משותפת של שני בני הזוג, בעוד ראשם מופנה לאחור ומקורם מופנה כלפי השמיים. במהלך תצוגות אלו, הזכר מניף את כנפיו, בעוד הנקבה אינה עושה כן. הקן מוקם בביצות מיוערות, בין השאר באזור הטייגה, ובנוי מטחב, כבול, גבעולי דגניים, עלים, וענפי ארזית ולבנה. הנקבה מטילה 2 ביצים ושני בני הזוג דוגרים עליהן במשך 27-30 ימים. הגוזלים פורחים מהקן לאחר כ-75 ימים.

תצוגות "ריקוד" שמבצעים העגורים עשויות לכלול התנהגויות כמו קפיצה, הרכנת הראש, ריצה, זריקת חפצים (גבעולי עשב או ענפים) או נפנוף בכנפיים. למרות שהריקוד נחשב להתנהגות חיזור, הוא מהווה חלק חשוב מחייהם של העגורים גם מחוץ לעונת הרבייה, ומשמש בין השאר לביטוי כעס ולמיתון תוקפנות.

אוכלוסייתו של עגור הכתם מוערכת בכ-11,600 פרטים, ונמצאת בירידה מתונה. הסיבה המרכזית לכך היא כנראה איבוד בתי גידול. מאמצי שימור של ארגונים חוץ-ממשלתיים ושל אוניברסיטאות מקומיות התחילו ב-2008, ונמשכים עד היום. מצב השימור של העגור הוכרז כ"פגיע" על ידי ארגון IUCN.

## קישורים חיצוניים

## הערות שוליים

קטגוריה:בעלי חיים שתוארו ב-1835
קטגוריה:עגוריים
קטגוריה:רוסיה: עופות
קטגוריה:קוריאה הדרומית: עופות
קטגוריה:קוריאה הצפונית: עופות
קטגוריה:טקסונים שתוארו בידי קונרד יאקוב טמינק
בוני פרנקלין

**בוני גייל פרנקלין** (באנגלית: **Bonnie Gail Franklin**; 6 בינואר 1944 – 1 במרץ 2013) הייתה שחקנית קולנוע, טלוויזיה ותיאטרון יהודייה-אמריקאית. מועמדת 2 פרסי גלובוס הזהב ופרס אמי על תפקידה בסדרה הקומית "כל יום מחדש" .

## ביוגרפיה
פרנקלין ילידת בסנטה מוניקה, קליפורניה הייתה בתם של זוג המהגרים היהודים קלייר, שהיגרה מרומניה וסמואל בנג'מין פרנקלין, בנקאי שהיגר מרוסיה והיה ממקימי הארגון היהודי החברתי "בני ברית". פרנקלין למדה ב"מכללת סמית" שבמסצ'וסטס, שם התנסתה לראשונה במשחק והייתה בוגרת "אוניברסיטת קליפורניה בלוס אנג'לס" עם תואר באנגלית.

## קריירה
ב-1956 הופיעה לראשונה התפקיד קטן בסרט "הנאשם" בבימויו של אלפרד היצ'קוק.
השתתפה כשחקנית בהופעות משנה בטלוויזיה ובתיאטרון. בשנת 1970 הופיעה לראשונה בברודוויי במחזמר "Applause" והייתה מועמדת לפרס טוני על משחקה.
את זמן התהילה שלה קיבלה פרנקלין בשנות ה-70 וה-80 בזכות התפקיד הראשי שלה קומדיית המצבים "כל יום מחדש" בהפקתו של המפיק והתסריטאי הבולט נורמן ליר. פרנקלין הופיעה במשך 9 עונות הסדרה בתפקיד האם הגרושה אן רומנו העוברת להתגורר עם שתי בנותיה הצעירות באינדיאנפוליס, היא הועמדה על משחקה בתוכנית לשני פרסי גלובוס הזהב ופרס אמי לשחקנית הטובה ביותר בסדרה קומית.

היא השתתפה בגרסה הישראלית-אמריקאית של התוכנית "רחוב סומסום" בישראל שנקראה "שלום סומסום".

בשנותיה האחרונות שיחקה באופרת הסבון "צעירים חסרי מנוח".

## חיים אישיים
פרנקלין נישאה פעמיים בחייה למחזאי רונלד רוסי ולמפיק הקולנוע מרווין מיינוף. לא היו לה ילדים משלה והיא הייתה אמם החורגת של ילדיו של מיינוף מנישואיו הראשונים.

היא נפטרה ב-1 במרץ 2013 בביתה שבלוס אנג'לס מסרטן הלבלב כשהיא בת 69. היא נקברה בבית העלמין היהודי "פארק הזיכרון הר סיני" שבלוס אנג'לס.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
קטגוריה:שחקניות קולנוע וטלוויזיה יהודיות אמריקאיות
קטגוריה:שחקני קולנוע וטלוויזיה יהודים אמריקאים
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:אישים הקבורים בבית הקברות מאונט סיני
קטגוריה:אמריקאים ממוצא יהודי-רומני
קטגוריה:אמריקאיות שנפטרו ב-2013
קטגוריה:אמריקאים שנפטרו ב-2013
קטגוריה:אמריקאיות שנפטרו מסרטן הלבלב
קטגוריה:אמריקאים שנפטרו מסרטן הלבלב
קטגוריה:בוגרות מכללת סמית'
אנדרטת גדוד 53

**אנדרטת גדוד 53** באזור הדרום מנציחה את קרבות גדוד 53 במלחמת העצמאות ואת חלליו וחללי היישובים שעליהם הגן.

## רקע
גדוד 53 הוקם לאחר פרוץ מלחמת העצמאות במסגרת חטיבת גבעתי. הוא הוקם על בסיס גדוד הפרברים (גדוד 3) של חיל השדה בתל אביב. 

בתחילה פעל הגדוד בהגנת תל אביב וסביבותיה. במרץ 1948 ירד הגדוד לחזית הדרום, פעל בגזרה רחבה שמגדרה ועד נגבה ומכפר מנחם ועד ניצנים והשתתף בהגנת היישובים ובמלחמת השיירות שם. בהמשך השתתף בבלימת התקדמות הצבא המצרי הפולש ובקרבות עשרת הימים. באוקטובר 1948 נטל חלק במבצע יואב לפריצת המצור על הנגב. בדצמבר 1948 עבר הגדוד לגזרת השרון. מפקדי הגדוד במהלך המלחמה היו יצחק פונדק, נחמן ניר ושמעון מרגולין.

במהלך המלחמה נפלו 132 מחיילי הגדוד.

לימים ניתן מספרו של הגדוד לאחד מגדודי חטיבת השריון ברק.

## האנדרטה
האנדרטה ניצבת על גבעה נמוכה בצידו של כביש קריית מלאכי-אשקלון, בקרבת מחנה עמנואל. גבעה זו נבחרה בשל מיקומה במרכז זירת הקרבות של הגדוד בנגב.

האנדרטה היא מתחם המצוי בתוך חורשת עצי אורן המשתרעת על גבי הגבעה. שביל מתמשך בתוך החורשה ומוביל אל רחבה פתוחה בראש הגבעה. בה ניצב סלע שעליו השלט "לגיבורים שלא זכו". לימינו ניצבים שישה לוחות אבן מוארכים ועליהם שמות חללי הגדוד במלחמה. לפניהם ניצבים לוח אבן שעליו הכתובת "גדוד 53 גבעתי תש"ח" וכן ועליו גביע להדלקת אש זיכרון. משמאל ללוחות השמות ניצבים שלושה תרני דגלים. ברחבה מתקיימים טקסי הזיכרון הנערכים באתר ומצדה הנגדי ללוחות הזיכרון הוצבו ספסלים לקהל המשתתפים.

בתחילתו של השביל שבחורשה הוצבו שלטים המספרים במלל ובמפה את דרך הקרבות שעבר גדוד 53 במהלך המלחמה. 

בתוך החורשה ומשני צידי השביל ניצבות קבוצות של אבני זיכרון נמוכות ומשופעות. על גבי האבנים בכל אחת מהקבוצות הונצחו שמותיהם של נופלים, אשר נהרגו יחד במסגרת אחד מקרבות הגדוד, דוגמת קרב נגבה והשיירה לגת וגל און.

באנדרטה כולה מונצחים יחדיו שמותיהם של 145 חללים מאנשי הגדוד ואנשי היישובים שעליהם הגנו. 

האנדרטה הוקמה בשנת 1952 ביוזמת ותיקי הגדוד, בתכנונו של האדריכל שמעון מרגולין, ששירת כמפקד הגדוד וכמפקד פלוגה בו. אז נכלל בה רק הסלע הניצב כיום לצד הלוחות נושאי השמות. חורשת העצים שסביבו ניטעה על ידי קרן קיימת לישראל.

לקראת אירועי שנת השישים למדינת ישראל הורחבה ושופצה האנדרטה על ידי היחידה להנצחת החייל במשרד הביטחון. היא מתוחזקת על ידי בית הספר התעשייתי "סדנאי השריון".

## ראו גם
* אנדרטת גדוד 51
* אנדרטת גדוד 52
## לקריאה נוספת
***אנדרטאות תש"ח** בהוצאת המוסד לביטוח לאומי, 2009.

## קישורים חיצוניים

* 
*האנדרטה באתר גבעתי
*גדוד 53 באתר גבעתי

גדוד 53
קטגוריה:אנדרטאות חטיבת גבעתי (תש"ח)
קטגוריה:אנדרטאות חטיבה 5
קומבה (סרט)

**קומבה** (באנגלית: **Khumba**) הוא סרט אנימציה קומי דרום אפריקאי מז'אנר ילדים והרפתקאות. הסרט בוים על ידי אנתוני סילברסטון, הופץ ב-3 באוקטובר 2013 ויצא לאקרנים ב-3 באפריל 2014. הסרט זכה בפרס האקדמיה האפריקאית לקולנוע לסרט האנימציה הטוב ביותר.

קומבה - זברה שנולד בלי פסים מאחוריו יוצא לחפש את הפסים האבודים (מה שגורם לבצורת איומה באפריקה), בדרך הוא פוגש בחברים חדשים כדי להחזיר את הפסים ולהציל את אפריקה מבצורת.

הכנסות הסרט הגיעו לכ-27,187,375 דולר ותקציב הסרט עמד על 20,000,000 דולר.

## דמויות ומדבבים

## קישורים חיצוניים
* 

* 

## הערות שוליים

קטגוריה:סרטי קומדיה מונפשים
קטגוריה:סרטי אנימציה ממוחשבת
קטגוריה:סרטי 2013
קטגוריה:זברות בתרבות
הגביע הגאורגי

**הגביע הגאורגי בכדורגל** (בגאורגית: **საქართველოს თასი**) הוא טורניר כדורגל הנערך מדי שנה בידי התאחדות הכדורגל הגאורגית ובו לוקחים חלק מועדוני כדורגל מקצוענים מגאורגיה.

## השתתפות
כל המועדונים המשחקים בליגת העל הגאורגית ובליגה הגאורגית הראשונה מתחרים בגביע האוקראיני.

## שיטת התחרות
הטורניר נערך תחת שיטת "נוק-אאוט". בכל השלבים שהתחרות הקבוצות משחקות ביניהן שני משחקים (בית וחוץ) משחק הגמר נערך כמשחק בודד באצטדיון מיכאיל מסחי בטביליסי . משחקי הסיבוב הראשון משוחקים תמיד באוגוסט, בעוד הגמר משוחק במאי.

הקבוצה שזוכה בגביע מתמודדת בעונה שלאחר מכן בסופר קאפ הגאורגי מול זוכת אליפות גאורגיה.

## היסטוריה

משחקי הגביע הלאומיים בכדורגל ברפובליקה הסובייטית הסוציאליסטית הגאורגית, החלו למעשה מ-1944, עוד בתקופה שבה שלטה ברית המועצות בשטחה של גיאורגיה, ובה השתתפו כללה מועדוני הכדורגל הגאורגים.

ב-1989 עם התפרקותה של ברית המועצות, הוקמה מדינת גאורגיה והתחרות הראשונה תחת התאחדות הכדורגל הגאורגית הייתה ב-1990.

## גמרי הגביע
* קבוצות אשר זכו בדאבל (בליגת העל הגאורגית) באותה העונה מסומנות בכתב **מודגש**.

### גמרי הגביע הגאורגי תחת הרפובליקה הסובייטית (1944 - 1989)

* גביע זה לא מוכר על ידי ההתאחדות הגאורגית כיום.

### גמרי הגביע הגאורגי העצמאי (1990 ועד היום)

## זכיות לפי מועדון

## קישורים חיצוניים
* תוצאות גמר הגביע הגאורגי באתר rsssf

קטגוריה:גאורגיה: כדורגל
קטגוריה:תחרויות ספורט בגאורגיה
גאורגיה
שריף (תפקיד)

[ממוזער|סגן שריף, [ניו מקסיקו, 1940]]
**שריף** (באנגלית: **Sheriff**) הוא נציג רשמי של הדין עם אחריות לאזור או למחוז. בפועל, השילוב הספציפי של חובות משפטיים, פוליטיים וטקסיים שעל השריף למלא שונה מאוד ממדינה למדינה. לדוגמה, בסקוטלנד השריף הוא שופט, בעוד שבאנגליה תפקיד השריף הוא טקסי. בארצות הברית בה ישנן רשויות אכיפה שונות ומקבילות בכל אזור נתון, השריף הוא פעמים רבות המפקד הבכיר ביותר של מנגנון אכיפת החוק המחוזי (county).

## משמעות השם
המילה האנגלית שֱריף היא התפתחות לשונית של התואר האנגלי העתיק shire-reeve שמשמעותו "אוכף חוק מחוזי".

## תפקיד השריף במדינות השונות
תפקיד השריף מתקיים במספר מדינות:
* השריף הוא גורם משפטי מנהלי באירלנד, באוסטרליה, בדרום אפריקה ובקנדה.
* השריף הוא שופט בסקוטלנד.
* השריף משמש כתפקיד טקסי באנגליה, בוויילס, בצפון אירלנד ובהודו.
* בארצות הברית השריף הוא כוח משטרתי הפועל לאכיפת החוק במחוז אליו הוא שייך. לרוב לכל שריף יהיו יחידות המשטרה שלו. משרד השריף נותן מענה ביטחוני ופרטני למחוז עליו הוא מופקד, לרבות מעצרים, חקירות הסגת גבול (פלילית או אזרחית), ענייני תנועה וכולי. משרדי השריף מחולקים לפי מחוזות ולפי יישובים. בכל ישוב יש מחלקה שממונה על אכיפת החוק מטעם משרד השריף המחוזי. משרד השריף אינו ישות פדרלית. לרוב הוא פועל בשיתוף פעולה מלא עם משטרת המדינה אך תיתכן מחלוקת סמכות בין רשויות אכיפת החוק.בארצות הברית חקירות בענייני סגני שריף שסרחו או התרשלו בתפקידם יחקרו בידי מחלקת חקירות שוטרים הארצית שהיא ישות פדרלית עצמאית, ניהול אירוע שמתרחש על פני כמה מחוזות ינוהל על ידי משטרת המדינה. באירועי שגרה שריף מחוזי מאבד את סמכותו ברגע שהוא יוצא מתחום השיפוט שלו והוא אינו רשאי לאכוף את החוק ללא אישור מפורט מהגורם המופקד על האזור בו הוא נמצא. שוטר העיר רשאי לאכוף את החוק על השריף המחוזי אשר נכנס לתחום שיפוטו. תקציבי משרד השריף מנוהלים על ידי המחוז. כמו כן תביעות לפיצויים כלפי שריפים או סגניהם אשר הסבו נזק לא חוקי לגורמים חפים מפשע.

## קישורים חיצוניים
* 

קטגוריה:מקצועות אכיפת החוק
מריה מוזיצ'וק

**מריה אולגיבנה מוזיצ'וק** (באוקראינית: **Марія Олегівна Музичук**; נולדה ב-21 בספטמבר 1992) היא שחמטאית אוקראינית בדרגת רב-אמן, לשעבר אלופת העולם בשחמט לנשים.

אחותה, אנה מוזיצ'וק, הייתה אלופת העולם בשחמט מהיר ובשחמט בזק לנשים לשנת 2016.

נכון למאי 2019, מדורגת במקום ה-31 בדירוג הכללי באוקראינה לפי מד כושר.

## קריירה

בשנת 2005 דורגה כאמן בינלאומי (נשים), בשנת 2007 דורגה כרב-אמן (נשים) ובשנת 2008 דורגה כאמן בינלאומי.

בשנת 2010 דורגה כשחקנית השחמט החמישית ברמתה בעולם (בקרב השחמטאיות). באליפות שנערכה בשנת 2015 בסוצ'י שברוסיה הוכתרה לאלופת העולם בשחמט לנשים, לאחר שניצחה בגמר את נטליה פוגונינה מרוסיה, קיבלה דרגת רב-אמן.

## מריה מוזיצ'וק ב[[אולימפיאדת השחמט]]
בין השנים 2010 ל-2022 השתתפה מריה מוזיצ'וק ב-6 אולימפיאדות שחמט:

## קישורים חיצוניים

* Albert Silver, Mariya Muzychuk is the 15th World Champion, ChessBase, April 6, 2015 

## הערות שוליים

קטגוריה:אלופות עולם לנשים בשחמט
קטגוריה:רבי-אמנים אוקראינים
קטגוריה:שחמטאיות אוקראיניות
קטגוריה:אוקראיניות שנולדו ב-1992
קטגוריה:אוקראינים שנולדו ב-1992
מור גולן

**מור גולן** (נולד ב-23 ביוני 1983) הוא כדורגלן עבר ישראלי ששיחק בעמדת החלוץ.

## קריירה
גולן התחיל את הקריירה שלו במחלקת הנוער של בני יהודה תל אביב. ב-18 במאי 2001 ערך את הופעת הבכורה שלו בקבוצה הבוגרת בניצחון 0-1 נגד הפועל צפרירים חולון. ב-5 בנובמבר 2002 הבקיע את שער הבכורה שלו בקבוצה הבוגרת בהפסד 3-2 למ.כ. נצרת עילית במסגרת גביע הטוטו. ב-21 בינואר 2003 הבקיע צמד שהציל את קבוצתו מהפסד לאחר שהייתה בפיגור 3-1 במשחק נגד מ.כ. נצרת עילית גם הוא במסגרת גביע הטוטו. בעונת  סיים את גיל הנוער ותפס מקום בהרכב של בני יהודה. ב-6 בדצמבר 2003 הבקיע את שער הבכורה שלו בליגת העל בניצחון 1-2 נגד מכבי אחי נצרת. בתחילת עונת  נפצע וגמר את העונה.

בקיץ  התאושש מהפציעה והושאל להכח עמידר רמת גן מהליגה הלאומית. בסיום העונה עלה עם הקבוצה לליגת העל ונשאר במועדון גם לקראת עונת .

לאחר שהכח חזרה לליגה הלאומית, חתם בעירוני ראשון לציון. את העונה סיים 10 שערים והיה מלך השערים של המועדון, אך בסיום העונה המועדון ירד לליגה הארצית. בקיץ  חתם בהפועל רמת-גן גבעתיים, ועם 8 שערים בליגה הוא היה שותף לחזרה של המועדון לליגת העל לראשונה לאחר 20 שנה בליגות הנמוכות.

בקיץ  הצטרף לבית"ר שמשון תל אביב. ב-29 בנובמבר 2010 הבקיע את צמד הבכורה שלו בקריירה בהפסד 5-2 נגד עירוני ראשון לציון. בקיץ  פרש מכדורגל.

גולן שיחק בצעירותו בכל נבחרות הנוער והנבחרת הצעירה של ישראל, אך לא זכה לשחק עבור הנבחרת הבוגרת.

בספטמבר  נישא לבחירת ליבו, שירן.

## קישורים חיצוניים

* פרופיל, באתר מוזיאון בני יהודה

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני בני יהודה תל אביב
קטגוריה:כדורגלני הכח עמידר רמת גן
קטגוריה:כדורגלני הפועל ראשון לציון
קטגוריה:כדורגלני הפועל רמת גן
קטגוריה:כדורגלני בית"ר שמשון תל אביב
קטגוריה:כדורגלני בית"ר תל אביב רמלה
קטגוריה:ראשון לציון: כדורגלנים
קטגוריה:ישראלים שנולדו ב-1983
האי שלא יתואר

**האי שלא יתואר** (באנגלית: **Inexpressible Island**) הוא אי טרשים קטן במפרץ טרה נובה, ארץ ויקטוריה, אנטארקטיקה.

## היסטוריה
משלחת טרה נובה של רוברט פלקון סקוט (1913-1911) הייתה מורכבת מכמה קבוצות. אחת מהן, קבוצת הצפון, בהנהגת ויקטור קמפבל, לא ליוותה את סקוט אל פנים היבשת אלא חרפה בכף אדייר. ב-1912, החלה הקבוצה הזאת (שמנתה שישה אנשים בסך הכל), את המסע הארוך הביתה, שראשיתו בהתקדמות בכיוון כף אוונס (דרך האט פוינט). ואולם, הם הושארו במפרצוני אוונס עם מלאי מצרכים למסע מזחלות של שישה שבועות, בכוונה להשלים עבודה גאולוגית. אחרי שנעשתה העבודה, נשארו להם מצרכים לארבעה שבועות בערך, כיוון שאיש לא צפה שהאוניה תיתקל בקשיים בנסיונותיה לאסוף אותם בפברואר. אבל האונייה "טרה נובה" לא יכלה להגיע אליהם מחמת הצטברות של קרח דחוס כבד. כל כמה שניסה רב החובל פנל להתקרב, לא עלה בידו, עד שלבסוף נאלץ לחזור על עקבותיו או להיכלא בתוך הקרח. קבוצת הצפון המנותקת מאונייתה נאלצה לעבור עוד חורף באנטארקטיקה. במרץ 1912 כרו אנשי הקבוצה מערת קרח קטנה, 3.60 על 2.70 מ' גודלה, בסחף שלג, וכינו את מעונם הכפוי בשם "האי שלא יתואר". שם עשו את החורף בתנאים קשים ביותר, תוך השלמת מנות המזון המתכלות שלהם בבשר כלב ים, מזדמן נדיר, ופינגווינים. 
ממוזער|left|אצות על האי שלא יתואר.

קבוצת הצפון בנתה קודם מצבור צידה ב"מורנה שער הגיהנום" ('52 74° דרום, '50 163° מזרח) על "האי שלא יתואר" כאמצעי ביטוח למקרה שה"טרה נובה" לא תצליח לאסוף אותם. המצבור הכיל מלכתחילה מזחלת טעונה מצרכי מזון וציוד. על אף עובדת קיומו של המצבור הזה, החורף שעבר על האנשים במערת הקרח ובמחסה הסלעים הבנוי בחלקו על האי היה קשה ורצוף-תלאות. האנשים סבלו מכוויות קור, רעב, דיזנטריה ומן הרוחות האיומות שנשבו על האי. כפי שאמר רופא האונייה ג'ורג' מאריי לוויק:
 

האנשים החלו בדרכם הביתה אל האט פוינט ב-30 בספטמבר 1912, כשלוש-מאות עשרים ק"מ לאורך החוף, דרך שהייתה עתידה לכלול את חציית לשון הים דריגאלסקי. בראונינג היה חולה מאוד והדיזנטריה עשתה שמות בדיקאסון, עד כדי כך, שחברי הקבוצה שקלו להשאיר אותו בדרך עם לוויק עד שיוכלו להשיג תרופות ומזון מתאים מכף אוונס, אך בכף רוברטס מצאו מצבור מזון שהשאיר שם טיילור בחורף שעבר, ואחרי שאכלו ביסקוויטים, חמאה וצימוקים עד שובע, המשיכו בדרכם ומצאו עוד שני מצבורי מזון. אין ספק, שהשינוי בדיאטה הציל את חיי בראונינג. הם הגיעו אל האט פוינט ב-5 בנובמבר.

## אתר היסטורי
אתר מערת הקרח שם חרפה קבוצת הצפון של קמבל הוכרז כאתר היסטורי או מונומנט (HSM 14), בעקבות פנייה של ניו זילנד לוועדה המייעצת של הברית האנטארקטית. שלט עץ, לוח זיכרון ועצמות כלב ים מציינים את האתר.

[ממוזער|left|upright|[פינגווין קיסרי בודד על האי שלא יתואר.]]

## קישורים חיצוניים

*Antarctic Historic Sites
* Historic Huts in the Antarctic from the Heroic era (Scott Polar Research Institute)
* תמונות מסע ותיאור האי באתר קול-אנטארקטיקה

## הערות שוליים

קטגוריה:משלחות לקוטב הדרומי
קטגוריה:אנטארקטיקה: איים
קטגוריה:איים לא מיושבים
דייוויד

**דייוויד** הוא ההגייה האנגלית לשם .

קטגוריה:שמות פרטיים לגברים
קטגוריה:שמות משפחה
קטגוריה:שמות משפחה המבוססים על השם דוד
קטגוריה:שמות פרטיים אנגליים
גואנגג'ואו (כדורגל)

**מועדון הכדורגל גואנגג'ואו** (במנדרינית: **广州足球俱乐部**) היה מועדון כדורגל סיני מהעיר גואנגג'ואו, ששיחק בליגת העל הסינית. המועדון היה בבעלותן של קבוצת עליבאבא וקבוצת אוורגראנד.

על פי פורבס, מועדון הכדורגל היה העשיר ביותר ברפובליקה העממית של סין עם שווי הכנסות של 282 מיליון דולר ורווח של 57 מיליון דולר בשנת 2015. עם זאת, קשיים פיננסיים וחוסר יכולת להחזיר חובות בהתאם לדרישות התאחדות הכדורגל הסינית הביאו לפירוק המועדון בינואר 2025.

## היסטוריה
המועדון הוקם בשנת 1954 כמועדון חובבים. בשנת 1993 הפך למועדון מקצועני. 

בשנת 2007 עלה המועדון לליגת העל הסינית לאחר 10 שנים בליגה השנייה. בשנת 2009 המועדון נרכש על ידי קבוצת הנדל"ן אוורגראנד. בשנת 2011 זכה המועדון באליפות הראשונה שלו והוא שמר על התואר גם בחמש השנים שלאחר מכן.

בשנת 2013 הפך המועדון למועדון הסיני הראשון שזכה בליגת האלופות האסיאתית. הוא השתתף באליפות העולם לקבוצות כדורגל 2013 וסיים במקום הרביעי. בשנת 2015 זכה המועדון שנית בליגת האלופות האסיאתית.

## שחקנים מפורסמים
*  אלברטו ג'ילארדינו
*  אלסנדרו דיאמנטי
* פאוליניו
*  לוקאס באריוס
*  ז'אנג ז'י
*  ג'קסון מרטינס
*  גאו לין

## תארים והישגים
### סין
* **[[ליגת העל הסינית בכדורגל|ליגת העל הסינית]]:** 
****זכייה (8):** 2011, 2012, 2013, 2014, 2015, 2016, 2017, 2019
**סגנות (2): 1992, 1994

* **[[הליגה הסינית הראשונה|ליגת המשנה הסינית]]:**
****זכייה (5):** 1956, 1958, 1981, 2007, 2010
**סגנות (2): 1983, 1990

* **[[הגביע הסיני]]:**
****זכייה (2):** 2012, 2016
**סגנות (2): 1991, 2013

* **[[הסופר קאפ הסיני]]:**
****זכייה (4):** 2012, 2016, 2017, 2018
**סגנות (3): 2013, 2014, 2015

### בינלאומי
* **[[ליגת האלופות האסייתית]]:**
****זכייה (2):** 2013, 2015

* **[[אליפות העולם לקבוצות (כדורגל)|אליפות העולם לקבוצות]]:**
**מקום רביעי: 2013, 2015

## קישורים חיצוניים

* 

## הערות שוליים

*
קטגוריה:קבוצות כדורגל מהרפובליקה העממית של סין
קטגוריה:גואנגג'ואו: מועדוני כדורגל
קטגוריה:קבוצות כדורגל שהתפרקו
אליקים גצל שלזינגר

רבי **אליקים געצל (גטשליק) שלזינגר** (ה'תקע"ג 1813, פלהינגן - ה'תר"ס 1900) היה דיין בהמבורג ורב הקלויז הישן והחדש כחמישים שנה, כיהן גם כרבה של המבורג לתקופה קצרה. ידוע כתלמידו המובהק של יעקב אטלינגר בעל הערוך לנר.

## קורות חייו
נולד לדוד ואדל (לבית אטלינגר) בב' באב תקע"ג (29 ביולי 1813) בעיר פלהינגן (סמוך לקרלסרוהה).
למד אצל רבי יוסף עטטלינגר ואצל רבי ליב בדננהיימר בקרלסרוה. אחר כך למד בישיבת רבי יעקב אטלינגר (הערוך לנר) במנהיים.

בשנת תקצ"ו כשנתמנה הערוך לנר לכהן כרבה של אלטונה, לקח עמו את תלמידו רבי אליקים ואת רבי שמעיהו הלוי לייסד שם ישיבה. כאשר רבי אליקים מונה לכהן כראש הישיבה שם. באותה תקופה היה מוסר בשבתות שיעורים בקהילת וונדסבק.

בשנת תר"ה, לאחר פטירת רבי יוסף הנובר, בכ"ג באב, נבחר לכהן כמוסר השיעורים בקלויז הישן והחדש בהמבורג, שם כיהן בתפקיד כחמשים שנה.

לאחר פטירת רבי אשר אנשיל שטרן  רבה של המבורג מונה למלאות את מקומו בתפקיד. לאחר כשנה התפטר בעקבות מחלוקת בפרשת קידושי טעות שהייתה בהמבורג.

נפטר בשעת קבלת שבת כ' באלול תר"ס (14 בספטמבר 1900). נקבר ביום ראשון שלאחריו בבית הקברות לנגנפלדה (בגרמנית: ) בהמבורג.

## חיים אישיים
היה נשוי לחוה ביילא, ולהם ארבעה בנים.

* דוד - חתן רבי מרדכי מיכאל יפה.
* אליעזר ליפמן - אביהם של הרב יחיאל מיכל, מייסד וראש ישיבת קול תורה, וד"ר פאלק שלזינגר, רופא ראשי ומנהל בית החולים שערי צדק. בנו דוד היה אביו של הרב אליקים שלזינגר.
* יחיאל מיכל.
* משה - רב בפיינה ובבינגן.
* חנה - נישאה לחבר הר' אברהם שלמה היימן. שני בניה, הר' ישראל בנציון והר' יוסף עלו לארץ ישראל לאחר ליל הבדולח עם משפחותיהם.

## לקריאה נוספת
*יחזקאל דוקקעס, חכמי אה"ו, מעמ' 144
*שלום מאיר וולך, אש תמיד, ירושלים תש"ס, מעמ' תתכח
*יעקב רוזנהיים, זכרונות, מעמ' כג

## הערות שוליים

קטגוריה:דיינים
קטגוריה:המבורג: אישים
קטגוריה:אישים הקבורים בגרמניה
אליקים גצל שלזינגר
קטגוריה:גרמנים שנולדו ב-1813
קטגוריה:גרמנים שנפטרו ב-1900